paragraph_text: Turneja Minut srca mog (prvobitno nazvana #RozgaTour) treća je dvoranska turneja, i druga samostalna, hrvatske pop pjevačice Jelene Rozge kojom je promoviran pjevačicin akustični album Minut srca mog. Turneja je najavljena 20. svibnja 2022. godine i započela 17. prosinca 2022. godine koncertom u zagrebačkoj Areni, dok će se nastaviti 7. travnja 2023. godine u Štark Areni u Beogradu. S turnejom pjevačica namjerava obići više država u Jugiostočnoj Europi.